**9. PIELIKUMS**

**Finanšu revīzijas pakalpojumu sniegšana ēku siltināšanas projekta ietvaros**

(Iepirkuma identifikācijas Nr. SIA ”JNĪP”- 2021-7)

nolikumam

**LĪGUMA PROJEKTS**

**Finanšu revīzijas pakalpojumu sniegšana ēku siltināšanas projekta ietvaros**

(Iepirkuma identifikācijas Nr. SIA ”JNĪP”- 2021-7)

Jelgavā,2021. gada \_\_\_. \_\_\_\_\_\_\_\_\_\_

**SIA “Jelgavas nekustamā īpašuma pārvalde”,** reģ.nr. 43603011548, juridiskā adrese: Pulkveža Brieža iela 26, Jelgava, LV-3007, kuru pārstāv valdes loceklis Juris Vidžis, (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_, reģ.nr: \_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_, kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs), no otras puses, (līdzēji turpmāk saukti – Puse, kopā – Puses),

pamatojoties uz iepirkuma procedūras Nr. SIA ”JNĪP”-2021-7 „Finanšu revīzijas pakalpojumu sniegšana ēku siltināšanas projekta ietvaros” (turpmāk – Iepirkums) rezultātiem, noslēdz šādu Līgumu:

**1. Līguma priekšmets**

Pasūtītājs uzdod un Izpildītājs apņemas **\_\_\_\_ nedēļu laikā** no Līguma parakstīšanas dienasveikt finanšu revīziju (turpmāk – Pakalpojums), saskaņā ar Pasūtītāja pieprasījumu, prasībām un Tehnisko specifikāciju (Līguma 1.pielikums), kas ir šī Līguma neatņemama sastāvdaļa.

**2. Līguma darbības termiņš**

Līgums stājas spēkā dienā, kad to ir parakstījusi pēdējā no Pusēm, un ir spēkā līdz Pušu saistību pilnīgai izpildei.

**3. Līgumcena un norēķinu kārtība**

3.1. Pasūtītājs apņemas samaksāt par paveikto darbu \_\_\_\_\_\_\_ euro (\_\_\_\_\_\_\_\_\_\_\_\_ euro, \_\_\_\_ centi) saskaņā ar Finanšu piedāvājumu (Līguma 2. pielikums), kas ir šī Līguma neatņemama sastāvdaļa, tajā skaitā:

3.1.1. līgumcenu \_\_\_\_\_ euro (\_\_\_\_\_\_\_ euro, \_\_\_\_\_ centi);

3.1.2. pievienotās vērtības nodokli (turpmāk – PVN) \_\_\_\_\_\_\_\_ euro (\_\_\_\_\_\_\_\_\_ euro, \_\_\_ centi).

3.2. Samaksu Pasūtītājs veic ne vēlāk kā \_\_\_\_\_\_\_\_\_\_\_ darba dienu laikā pēc Pakalpojuma ietvaros paredzēto darbu pienācīgas izpildes un darbu nodošanas - pieņemšanas akta abpusējas parakstīšanas saskaņā ar Līguma 4.9. vai 4.10. punktu un Izpildītāja rēķina saņemšanas.

3.3. Līguma noteiktā atlīdzība par Pakalpojuma veikšanu ietver visus Izpildītāja izdevumus, kas tam rodas saistībā ar Līguma izpildi.

3.4. Jebkuri maksājumi, kas tiek veikti, pamatojoties uz šo Līgumu, tiek veikti bankas pārskaitījuma veidā uz šajā Līgumā norādītajiem Pušu bankas kontiem.

3.5. Visu risku par neparedzētiem darbiem Pakalpojuma izpildes gaitā uzņemas Izpildītājs. Risku par neparedzētiem darbiem uzņemas Pasūtītājs, ja neparedzētie darbi ir ierosināti pēc Pasūtītāja iniciatīvas, Pasūtītājam papildinot Līguma priekšmetu.

**4. Pakalpojuma izpildes un nodošanas kārtība**

* 1. Izpildītājs veic Pakalpojumu atbilstoši tehniskajai specifikācijai (Līguma 1.pielikums) un Pakalpojuma izpildes termiņiem, sadarbojoties ar Pasūtītāju.
	2. Izpildītājs Pakalpojuma sniegšanā iesaista tos ekspertus, kurus norādījis savā piedāvājumā. Izpildītājs ir tiesīgs Pakalpojuma izpildē piesaistītos ekspertus aizstāt ar citiem prasībām atbilstošiem ekspertiem un Pakalpojuma izpildē piesaistīt papildus ekspertus, to iepriekš rakstveidā saskaņojot ar Pasūtītāju.
	3. Izpildītājs apņemas, ka Pakalpojums tiks sniegts saskaņā ar Starptautiskās grāmatvežu federācijas izdotajiem Starptautiskajiem revīzijas standartiem, Revīzijas pakalpojumu likumu un šī Līguma noteikumiem.
	4. Izpildītājs apņemas, ka veicot Pakalpojumu, pretendents, tā radniecīgās sabiedrības vai to darbinieki un citi Izpildītāja pārstāvji nenonāks tiešā vai šķietamā interešu konfliktā, kas apdraud revidenta neatkarību saskaņā ar Starptautiskās grāmatvežu federācijas izdotajiem Starptautiskajiem revīzijas standartiem vai Profesionālo grāmatvežu ētikas kodeksu.
	5. Puses apņemas nekavējoties informēt viena otru par visiem sarežģījumiem, kas rodas Līguma izpildes laikā un var apdraudēt uzņemto saistību izpildi, tai skaitā, bet ne tikai, informēt par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā.
	6. Pasūtītājs, pēc Izpildītāja pieprasījuma, nodrošina Izpildītāju ar Pasūtītāja rīcībā esošo informāciju, kas nepieciešama Pakalpojuma izpildei.
	7. Pasūtītājam ir tiesības visā Līguma darbības laikā dot Izpildītājam saistošus norādījumus un Līgumā paredzētajā kārtībā izteikt pretenzijas par Līgumā noteikto saistību izpildi.
	8. Izpildītājam ir pienākums nekavējoties pēc Pasūtītāja pieprasījuma sniegt Pasūtītājam informāciju par Pakalpojuma izpildes progresu un Līgumā noteikto saistību izpildi.
	9. Pasūtītāja pārstāvis \_\_\_\_\_\_\_\_\_\_\_\_ darba dienu laikā pēc Ziņojuma gala versijas saņemšanas no Izpildītāja pārbauda Pakalpojuma izpildījumu atbilstoši Līgumam. Pozitīva pārbaudes rezultāta gadījumā Pasūtītāja pārstāvis paraksta darbu nodošanas - pieņemšanas aktu (Līguma 3.pielikums).
	10. Ja pārbaudes gaitā tiek atklāta Pakalpojuma neatbilstība Līguma prasībām vai Pasūtītāja sniegtiem norādījumiem Pakalpojuma izpildes gaitā, vai Pasūtītājam ir motivētas iebildes par Pakalpojuma izpildes gaitu vai kvalitāti, Pasūtītāja pārstāvis iesniedz Izpildītājam rakstveida iesniegumu (kas var būt noformēta arī kā parasta e-pasta vēstule, kas nosūtīta uz Līguma 4.12.2. apakšpunktā minētās Izpildītāja kontaktpersonas e-pasta adresi), norādot nepieciešamos uzlabojumus un izpildes termiņus. Izpildītājs novērš konstatētos trūkumus par saviem līdzekļiem Pasūtītāja pārstāvja noteiktajā termiņā.
	11. Ja nodevums tiek iesniegts pēc Līguma 1.punktā noteiktā termiņa, Līguma 4.10. apakšpunktā minētā nodevuma precizēšanas kārtība netiek piemērota un Pasūtītājs atkarībā no faktiskās situācijas un konstatēto nepilnību daudzuma un veida ir tiesīgs pieņemt lēmumu par Līguma izbeigšanu, Līguma summas samazināšanu atbilstoši Līguma 7.3.apakšpunktā noteiktajam, vai uzdot precizēt nodevumu, vienlaikus piemērojot Līguma 7.4.apakšpunktā minēto līgumsodu.
	12. Puses Līguma izpildē nosaka šādas kontaktpersonas:

4.12.1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_@jnip.lv;

4.12.2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_.

**5. Garantijas saistības**

5.1. Izpildītājs garantē, ka Pakalpojums tiks nodrošināts profesionāli, prasmīgi un atbilstoši Līguma noteikumiem.

5.2. Ja nodevumā, kas ir izveidots Pakalpojuma sniegšanas rezultātā, tiek atklātas neatbilstības viena gada laikā pēc Pakalpojuma pieņemšanas (pie nosacījuma, ka konkrētās neatbilstības nebija iespējams konstatēt Pakalpojuma pieņemšanas brīdī), Izpildītājam tās ir jānovērš Pasūtītāja noteiktajā termiņā par saviem līdzekļiem.

**6. Kārtība, kādā pieļaujama atkāpšanās no Līguma**

6.1. Pasūtītājs ir tiesīgs vienpusēji atkāpties no Līguma šādos gadījumos:

6.1.1. ja Izpildītājs kavē Līgumā noteikto visa darba nodošanu ilgāk par 3 (trīs) nedēļām;

6.1.2. ja Izpildītājs Pušu saskaņotajā vai Līgumā noteiktā termiņā atkārtoti nenovērš darba izpildē atklātos būtiskos trūkumus vai pārkāpumus;

6.1.3. konstatēts, ka Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam nebija zināmi.

6.2. Šī Līguma 6.1.apakšpunktā paredzētās tiesības Pasūtītājs īsteno, iepriekš nosūtot Izpildītājam rakstveida brīdinājumu. Ja 7 (septiņu) dienu laikā pēc brīdinājuma nosūtīšanas Izpildītājs nav izpildījis savas saistības, Pasūtītājs ir tiesīgs rakstveidā paziņot Izpildītājam par Līguma izbeigšanu.

6.3. Izpildītājs ir tiesīgs vienpusēji atkāpties no Līguma, ja Pasūtītājs nepilda Līguma 3.2. punktā noteiktās saistības ilgāk par 3 (trīs) nedēļām, iepriekš nosūtot Pasūtītājam rakstveida brīdinājumu. Ja 7 (septiņu) dienu laikā pēc brīdinājuma nosūtīšanas Pasūtītājs nav izpildījis savas saistības, Izpildītājs ir tiesīgs rakstveidā paziņot Pasūtītājam par Līguma laušanu un pieprasīt samaksu par paveikto darbu.

**7. Pušu atbildība**

7.1. Puses ir atbildīgas par Līgumā noteikto saistību pilnīgu izpildi atbilstoši Līgumam.

7.2. Puses ir atbildīgas par zaudējumiem, kurus tās darbības vai bezdarbības dēļ ir cietusi otra Puse.

7.3. Par nekvalitatīvi, nepilnā apjomā vai neatbilstoši Līguma noteikumiem sniegtu Pakalpojumu Pasūtītājs ir tiesīgs samazināt līgumcenu proporcionāli nekvalitatīvi veiktā Pakalpojuma apjomam, to attiecīgi motivējot rakstveida vēstulē Izpildītājam, un Izpildītājam šāda Pasūtītāja rīcība ir saistoša.

7.4. Par Pakalpojuma izpildes termiņa un trūkumu novēršanas termiņa neievērošanu Izpildītājs maksā Pasūtītājam līgumsodu 0.1% apmērā no Pakalpojuma līgumcenas par katru nokavēto dienu, bet ne vairāk kā 10% no Pakalpojuma līgumcenas.

7.5. Par samaksas un norēķinu kārtības neievērošanu Pasūtītājs maksā Izpildītājam līgumsodu 0,1% apmērā no Pakalpojuma līgumcenas par katru nokavēto dienu, bet ne vairāk kā 10% no Pakalpojuma līgumcenas.

7.6. Ja Izpildītājs pēc darbu nodošanas - pieņemšanas akta parakstīšanas un Līgumā noteiktās samaksas saņemšanas nepilda kādu no Līguma 5.2. punktā vai Līguma Tehniskajā specifikācijā paredzētajām saistībām, tas pēc Izpildītājs Pasūtītāja rakstveida pieprasījuma maksā Pasūtītājam līgumsodu 10% apmērā no Pakalpojuma līgumcenas. Minētā līgumsoda samaksa neatbrīvo Izpildītāju no pienākuma izpildīt Līguma 5.2. apakšpunktā vai Līguma tehniskajā specifikācijā noteiktos pienākumus.

**8. Konfidencialitāte**

* 1. Puses uzskata visa veida informāciju, kas iegūta Līguma izpildes gaitā, par konfidenciālu informāciju, ja vien spēkā esošie normatīvie akti neparedz pretējo.
	2. Par konfidenciālu informāciju Līguma ietvaros netiek uzskatīta informācija:
		1. kas Izpildītājam bijusi zināma, pirms Pasūtītājs to iesniedzis;
		2. ko Pasūtītājs ir sniedzis citām personām bez noteiktiem ierobežojumiem;
		3. kura ir nokļuvusi publiskajā telpā, nepārkāpjot Līgumā noteiktos konfidencialitātes noteikumus;
		4. kuru Izpildītājs var tiesiski iegūt no jebkuras trešās personas.
	3. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Līguma izpildē iesaistītās personas.
	4. Pusēm ir pienākums neizpaust konfidenciālu informāciju trešajām personām bez otras Puses iepriekšējas rakstiskas piekrišanas, ja vien spēkā esošie tiesību akti neparedz pienākumu Pusei izpaust konfidenciālu informāciju atsevišķām trešajām personām.
	5. Ja kādai no Pusēm spēkā esošajos normatīvajos aktos noteiktajā kārtībā ir jāsniedz konfidenciāla informācija trešajai personai, tā nekavējoties, bet ne vēlāk kā 2 (divu) darba dienu laikā par to informē otru Pusi, ja normatīvie akti atļauj šāda veida informēšanu.
	6. Līguma nosacījumi neaizliedz Izpildītājam sniegt informāciju tā profesionāliem konsultantiem ar nosacījumu, ka personas, kam būs pieejama šī informācija, būs iepazinušās ar konfidencialitātes nosacījumiem un Izpildītājs par minētajām personām iesniegs informāciju Pasūtītājam un uzņemsies identiskus konfidencialitātes nosacījumus, kā šajā Līgumā.
	7. Puses apņemas ievērot piemērojamos normatīvos aktus par personas datu aizsardzību attiecībā uz personas datiem, kuri Izpildītājam tiek sniegti Līguma ietvaros.

**9. Apdrošināšana**

Izpildītājs apņemas ne vēlāk kā 5 (piecu) darba dienu laikā pēc Līguma spēkā stāšanās dienas un pirms Pakalpojumu sniegšanas uzsākšanas, iesniegt Pasūtītājam Ministru kabineta 27.12.2001. noteikumu Nr. 547 “Noteikumi par zvērināta revidenta-pašnodarbinātas personas vai individuālā komersanta – un zvērinātu revidentu komercsabiedrības civiltiesiskās atbildības apdrošināšanas minimālo atbildības limitu” prasībām atbilstošu civiltiesiskās atbildības apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, kopijas, kas apliecina apdrošināšanas spēkā esamību. Izpildītājs apņemas uzturēt spēkā esošu apdrošināšanu visā šā Līguma darbības laikā.

10**. Intelektuālā īpašuma tiesības**

10.1. Visas Līguma izpildes rezultātā radušās mantiskās intelektuālā īpašuma tiesības (autortiesības) tiek nodotas Pasūtītājam īpašumā līdz ar attiecīgās Pakalpojuma daļas darbu nodošanas - pieņemšanas akta (Līguma 3.pielikums) parakstīšanas brīdi un vienīgi Pasūtītājam ir tiesības tās izmantot.

10.2. Izpildītājs apliecina, ka pārstāv visus Pakalpojuma ietvaros veikto darbu daļu, uz kurām attiecas autortiesību regulējums, izpildes autorus, kas piedalījās Pakalpojuma izpildē. Izpildītājs apliecina, ka Izpildītājam ir tiesības pārstāvēt autorus, attiecībā uz autoru mantiskajām tiesībām – mantisko autora tiesību aizstāvēšanu, izlietošanu un nodošanu.

10.3. Izpildītājs apliecina, ka Pakalpojuma izpildes gaitā radušos autortiesību darbu autoriem ir noteikts, ka tie neatsaucami pilnvaro Izpildītāju pārstāvēt autorus visos jautājumos, kas saistīti ar autora mantisko autortiesību aizstāvēšanu, izlietošanu un nodošanu.

10.4. Ja Izpildītājs Pakalpojuma veikšanā izmanto citu personu intelektuālo īpašumu, tas garantē, ka Izpildītājam ir visas nepieciešamās atļaujas izmantot citu personu intelektuālo īpašumu.

10.5. Pakalpojuma sniegšanas laikā, kā arī pēc darbu nodošanas-pieņemšanas aktu parakstīšanas Izpildītājs uzņemas pilnu atbildību par iespējamiem trešo personu intelektuālā īpašuma tiesību pārkāpumiem, kas radušies saistībā ar Pakalpojuma izpildi, attiecībā uz Pakalpojuma sniegšanas laikā izmantotajiem vai Pakalpojuma sniegšanas laikā radītajiem intelektuālā īpašuma objektiem, tostarp, kompensē visus zaudējumus Pasūtītājam, ja tādi rodas trešo personu prasību par intelektuālā īpašuma tiesību aizskārumu rezultātā.

**11. Nepārvarama vara**

11.1. Puse tiek atbrīvota no atbildības par pilnīgu vai daļēju pienākumu nepildīšanu, ja tam par pamatu bijusi nepārvarama vara (*force majeure*), kas radusies Līguma darbības laikā. Par nepārvaramas varas apstākļiem tiek atzīti notikumi, no kuriem nav iespējams izvairīties un kuru sekas nav iespējams pārvarēt, kurus Līguma slēgšanas brīdī nebija iespējams paredzēt, kuri nav radušies Pušu vai to kontrolēto personu rīcības dēļ, kuri padara saistību izpildi ne tikai apgrūtinošu, bet neiespējamu.

11.2. Izpildītājs Līguma 11.1.apakšpunktā minētājā gadījumā nekavējoties, bet ne vēlāk kā divu darba laikā, rakstiski paziņo Pasūtītājam par aizkavēšanos vai pienākumu nepildīšanu, izklāstot tās iemeslus un ietekmi uz Izpildītāja Pakalpojumu, kā arī paredzamo pienākumu nepildīšanas laiku.

**12. Citi noteikumi**

12.1. Par Līguma grozījumiem vai papildinājumiem Puses vienojas rakstiski.

12.2. Savstarpējos strīdus šī Līguma ietvaros Puses risina pārrunu ceļā. Ja Puses nevar vienoties, strīds tiek izšķirts Latvijas Republikas normatīvajos aktos paredzētajā kārtībā.

12.3. Izpildītājs Līguma izpildē iesaistīto personālu (par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis), kā arī apakšuzņēmējus, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību noteiktajām prasībām, drīkst nomainīt tikai ar Pasūtītāja rakstveida piekrišanu.

12.4. Līgums iztulkojams saskaņā ar Latvijas Republikā spēkā esošajiem normatīvajiem aktiem.

12.5. Līgums tā spēkā esamības laikā ir saistošs arī Pušu tiesību un saistību pārņēmējiem.

12.6. Līgums ir sagatavots uz \_\_ (\_\_\_\_\_\_\_) lapām, ieskaitot Līguma pielikumus uz \_\_\_ (\_\_\_\_\_\_\_) lapām.

12.7. Līgumam parakstīšanas dienā ir pievienoti šādi pielikumi, kas ir Līguma neatņemama sastāvdaļa:

1.pielikums „Tehniskā specifikācija”;

2.pielikums „Finanšu piedāvājums”;

3.pielikums „Nodošanas-pieņemšanas akts”.

**13. Pušu rekvizīti un paraksti**

|  |  |
| --- | --- |
| **Pasūtītājs:****SIA “Jelgavas nekustamā īpašuma pārvalde”**Reģ. Nr. 43603011548Adrese: Pulkveža Brieža iela 26,Jelgava, LV-3007Konta Nr.:Kods: SIA “Jelgavas nekustamā īpašuma pārvalde”Valdes loceklis Juris Vidžis\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Paraksts  | **Izpildītājs:**Nosaukums:Reģ. Nr.: Adrese: Konta Nr.:Kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Paraksts  |

\

1. **Pielikums līgumam Nr. \_\_\_\_\_\_\_\_\_\_\_\_\_\_**

**TEHNISKĀ SPECIFIKĀCIJA**

**Finanšu revīzijas pakalpojumu sniegšana ēku siltināšanas projekta ietvaros**

(Iepirkuma identifikācijas Nr. SIA ”JNĪP”- 2021-7)

1. **Pielikums līgumam Nr. \_\_\_\_\_\_\_\_\_\_\_\_\_\_**

**FINANŠU PIEDĀVĀJUMS**

**Finanšu revīzijas pakalpojumu sniegšana ēku siltināšanas projekta ietvaros**

(Iepirkuma identifikācijas Nr. SIA ”JNĪP”- 2021-7)

1. **Pielikums līgumam Nr. \_\_\_\_\_\_\_\_\_\_\_\_\_\_**

**NODOŠANAS – PIEŅEMŠANAS AKTS**

**Finanšu revīzijas pakalpojumu sniegšana ēku siltināšanas projekta ietvaros**

(Iepirkuma identifikācijas Nr. SIA ”JNĪP”- 2021-7)

Datums \_\_\_\_\_\_\_\_\_\_\_\_\_\_\_

Izpildītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

Pasūtītājs – SIA “Jelgavas nekustamā īpašuma pārvalde” – no otras puses,

sastāda šo aktu par to, ka saskaņā ar 2021.gada \_\_\_.\_\_\_\_\_\_\_\_ līgumu Nr. \_\_\_\_\_

iepirkuma “Finanšu revīzijas pakalpojumu sniegšana ēku siltināšanas projekta ietvaros” (Iepirkuma identifikācijas Nr. SIA “JNĪP” -2021-7)

paveikti darbi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ par summu (*euro*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*summa skaitļiem un vārdiem*

Saskaņā ar iepirkuma līgumu Izpildītājs nodeva, bet Pasūtītājs pieņēma:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* vērtībā;

 (veiktie darbi)

t.sk. PVN \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Darbi izpildīti saskaņā ar līguma Nr. \_\_\_\_\_\_\_\_\_\_\_\_\_\_\_\_un Tehniskās specifikācijas nosacījumiem.

Darba nodeva: Darbu pieņēma:

**Izpildītājs** \_\_\_\_\_\_\_\_\_\_\_\_\_\_\_\_\_\_\_\_\_\_ **Pasūtītāja pārstāvis** \_\_\_\_\_\_\_\_\_\_\_\_\_\_

|  |  |  |
| --- | --- | --- |
|  |  |  |
|  |  |  |

datums \_\_\_\_\_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_\_\_\_\_\_\_